དགེ་ཕྲུག་དེས།རྒན་ལགས་ཀྱི་བཀའ་གསུང་ཅི་སྒྲུབ་ཞུ་ཐུབ་པ་ཞུ་གི་ཡིནཞེས་ཁས་ལེན་བྱས།དེ་ནས་རྒན་ལགས་ཀྱིས།ཁྱེད་རང་འདི་ནས་མར་ལྷ་སར་ཕྱིན་ནས་ར་མོ་ཆེའི་འཁྲིས་ཀྱི་སྤྲང་གུར་ཞིག་གི་ནང་སྤྲང་མོ་ལོ་ན་བརྒྱད་ཅུར་སོན་པ་ཞིག་ཡོད།དེར་ཁྱེད་རང་གིས་ཞུ་བ་ནན་པོ་བྱེད་པ་དང་།མར་སྤག་སྤྲོད་པ་སོགས་བྱས་ནས།མཚན་གཅིག་རིང་གནས་ཚང་གཡར་རོགས་ཞེས་ལབ་དགོས།གལ་སྲིད་རྒན་མོ་དེས་ཁྱེད་རང་ལ་མཚན་གཅིག་རིང་གནས་ཚང་གཡར་བ་ཡིན་ན།ཁྱེད་རང་གི་སྲོག་མགོ་ཐོན་པ་ཡོང་ཐུབ།དེ་མིན་ཁྱེད་རང་གཙུག་ལག་ཁང་གི་ཇོ་བོའི་སྐུ་པང་ནང་ལ་ཡིབ་ནས་བསྡད་ཀྱང་སྲོག་སྐྱོབ་པའི་ཐབས་གཞན་ཅི་ཡང་མེད།དེར་བརྟེན།ཁྱེད་རང་གིས་ངས་བཤད་པ་ལྟར་བྱེད་དགོས་པ་ལས།ད་ཐེངས་འཚབ་བེ་འཚུབ་བེ་བྱེད་མི་རུང་།ད་རེས་ཚ་གེ་ཚི་གེ་བྱས་པ་ཡིན་ན།དེ་ནི་སྲོག་ཤོར་རྒྱུའི་ལས་ཀ་རང་ཆགས་ཀྱི་རེད།ཅེས་གསུངས།